ඡන්ද කටේ නව සභාපති පත් කිරීමට එරෙහිව පරිසර අධිකාරියේ සේවකයෝ උද්ඝෝෂණයේ
මධ්යම පරිසර අධිකාරියට නව සභාපතිවරයකු පත් කිරීමට විරෝධය පළ කරමින් ඊයේ 02දා දහවල් කෑම පැයේදී එම අධිකාරියේ බත්තරමුල්ල ප්රධාන කාර්යාලය ඉදිරිපිටදී සේවකයෝ උද්ඝෝෂණයක නිරත වූහ මැතිවරණයක් ප්රකාශයට පත් කර තිබියදී පසුගිය 30දා ජනාධිපති ලේකම්වරයා විසින් නිකුත් කර ඇති ලිපියකට අනුව හිටපු සභාපතිවරයා සේවයේ නියුතුව සිටියදීම නව සභාපතිවරයකු පත් කිරීමට මෙලෙස පියවර ගැනීම සැක සහිත බව එම අධිකාරියේ වෘත්තීය සමිති එකමුතුව පවසති හිටපු සභාපතිවරයා ඉවත් කළ බවට කිසිදු දැනුම් දීමකින් තොරව කඩිමුඩියේ මෙම නව පත් කිරීම සිදු කිරීම පිළිබඳව තමන් විරුද්ධත්වය ප්රකාශ කරන බවත් හිටපු සභාපතිවරයා නැවත සේවයේ පිහිටුවීමට පියවර ගන්නා ලෙස පාලනාධිකාරියෙන් ඉල්ලා සිටින බවත් මධ්යම පරිසර අධිකාරියේ තාක්ෂණ නිලධාරීන්ගේ සංගමයේ සභාපති සරත් කෝට්ටගේ මහතා දිවයිනට සඳහන් කළේය අපිට වැටුප් ගැටලුවක් තිබුණා හිටපු සභාපතිවරයා ඒ වෙනුවෙන් මැදිහත්ව ක්රියාකළා ඔහු බලපෑම්වලට යටත් වුණේ නැහැ ආයතන සංග්රහයට ඒ පනතට අනුව කටයුතු කළා ඔහු රාජකාරියේ යෙදී සිටියේ වැටුප් රහිතව මැතිවරණ සමයේ මාරුවීම් උසස්වීම් හෝ එවැනි කිසිදු ක්රියාවක් සිදු කිරීම මැතිවරණ රෙගුලාසි වලට අනුව නීති විරෝධීව තිබියදී පසුගිය 30දා ජනාධිපති ලේකම්වරයාගේ අත්සනින් යුත් ලිපියකින් මධ්යම පරිසර අධිකාරියට නව සභාපතිවරයකු පත් කිරීම අපට විශාල සැකයක් යැයිද ඒ මහතා පැවසීය සුජීව තත්සර